Den nye aftale blev fejret fredag eftermiddag på universitetet med taler, mad og drikkevarer leveret af Thisted kommune. Aftalen giver først og fremmest kommunen mulighed for at have en person siddende på universitetet en gang om ugen, for at kunne skabe kontakt til de studerende og forskellige forskningsmiljøer. - Vores mål er helt klart at understøtte brobygning mellem Aalborg Universitet og virksomhederne samt tiltrække de højtuddannede til Thy for at skabe vækst, siger borgmester Lene Kjelgaard Jensen (Venstre) fra Thisted Kommune.

Opsummering:
Nu skal afstanden mellem studerende på Aalborg Universitet og virksomhederne i Thy være kortere. Derfor indgik Thisted Kommune og Aalborg Universitet fredag en ny samarbejdsaftale.